
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 27
                                                           din 15 februarie  2018
privind declanşarea procedurii de selecţie a candidaţilor pentru Consiliul de Administraţie din cadrul S.C. Ecoserv Sig S.R.L.
   
Consiliul Local al Municipiului Sighişoara, întrunit în şedinţă extraordinară,
Luând act de proiectul de hotărâre şi referatul de aprobare al Primarului Municipiului, în calitate de iniţiator, înregistrat cu nr. 1631/18.01.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările și completările ulterioare;

Având în vedere Hotărârea Consiliului Local Sighișoara nr. 49 din 31.03.2011, modificată și completată prin Hotărârea Consiliului Local Sighișoara nr. 105/08.06.2011, prin care s-a aprobat înfiinţarea S.C. Ecoserv Sig S.R.L. prin reorganizarea Serviciului Public de Gospodărie;

Ținând cont de Legea nr. 51/2006, Legea Serviciilor comunitare de utilități publice, republicată, cu modificările şi completările ulterioare, precum și de prevederile O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;

Având în vedere prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare şi cele ale Legii nr. 31/1990 privind societățile, republicată, cu modificările și completările ulterioare;

Văzând prevederile Hotărârilor Consiliului Local Sighişoara nr. 119/25.07.2013, 186/28.11.2013, 2/30.01.2014 şi 53/27.02.1014 privind desemnarea şi validarea membrilor Consiliului de Administraţie al S.C. Ecoserv Sig S.R.L.

Ţinând cont că la data de 28 februarie 2018 vor expira mandatele Consiliului de Administraţie al S.C. Ecoserv Sig S.R.L.;
Luând în considerare propunerile exprimate prin Raportul de specialitate al S.C. Ecoserv Sig S.R.L. cu nr. 152/18.01.2018, înregistrat la Municipiul Sighișoara cu nr. 1630/18.01.2018, cu privire la declanşarea procedurii de selecţie a candidaţilor pentru Consiliul de Administraţie din cadrul S.C. Ecoserv Sig S.R.L.;
Având în vedere necesitatea asigurării bunei funcţionări a societăţii, sens în care este necesară asigurarea conducerii acesteia de către un Consiliu de Administraţie, potrivit prevederilor legale, 

În temeiul prevederilor art. 36 alin. (2), lit. “a” și “d”, alin. (3) lit. ”c”, alin. (6) lit. “a” pct. 19, alin. (9), art. 45 alin. (1) și a art. 115 alin. (1) lit. “b” din Legea nr. 215/2001, Legea administrației publice locale, republicată, cu modificările și completările ulterioare,
              H O T Ă R Ă Ş T E:
Art. 1. Se aprobă declanşarea procedurii de selecţie a candidaţilor pentru Consiliul de Administraţie al S.C. Ecoserv Sig S.R.L. prin gija Comitetului de nominalizare, în conformitate cu prevederile O.U.G. 109/2011 privind guvernanţa corporativă a întreprinderilor publice, cu modificările şi completările ulterioare. 

Art. 2. Mandatul actualilor membrii se va prelungi de drept până la numirea Consiliului de Administraţie pentru care s-a declanşat prezenta procedură. 

Art. 3. În termen de 5 zile de la adoptarea prezentei, membrii actuali îşi vor exprima în scris dorinţa de reînnoire a mandatelor pentru încă 4 ani, pentru aceştia urmând a se aplica procedura de reînnoire a mandatelor prevăzută de  O.U.G. 109/2011 privind guvernanţa corporativă a întreprinderilor publice, cu modificările şi completările ulterioare.

Art. 4. Pentru locurile rămase vancante în urma reînnoirii, se va aplica procedura de selecţie a a candidaţilor pentru Consiliul de Administraţie din cadrul SC Ecoserv Sig SRL, conform O.U.G. 109/2011 privind guvernanţa corporativă a întreprinderilor publice, cu modificările şi completările ulterioare; Prin grija Comitetului de Nominalizare şi Remunerare din cadrul Consiliului de Administraţie al S.C.Ecoserv Sig S.R.L. se va realiza procedura mai devreme menţionată.

Art. 5. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Investiții – Urmărire Contracte, Monitorizare Servicii de Utilități publice din cadrul Municipiului Sighișoara, membrii Consiliului de Administraţie al S.C. Ecoserv Sig S.R.L.. și S.C. Ecoserv Sig S.R.L.. 

Art. 6. Prin grija doamnei Bizo Anca, Secretar al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro. 
PREŞEDINTE DE ŞEDINŢĂ,

  

          Toth Tivadar         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 11 voturi ”pentru” și 5 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. administratorii Consiliului de Administraţie al S.C. Ecoserv Sig S.R.L.
  1 ex. Comitetul de nominalizare constituit la nivelul Consiliului de Administraţie al S.C. Ecoserv Sig S.R.L
  1 ex. S.C. Ecoserv Sig S.R.L. prin director Moldovan Radu.;
9  ex. 

S.D.S.
